Grundejerforeningen Amtsstuegården, Beretning ved generalforsamlingen den 27. april 2016

Bestyrelsens sammensætning efter generalforsamlingen 2015: John Grønsund (Kaalundsvej 18),

Henrik Velschow (Ibsensvej 3), Klaus Diness - formand (Heibergsvej 13), John Dahl-Petersen(Kaalundsvej 20) samt Jes Brohus - kasserer (Kaalundsvej 14). Gunnar Andreasen (suppleant)

Der har i det forløbne år ikke været de store opgaver eller projekter for vores grundejerforening. Vi er stadig tilfreds med det udførte gartner arbejde. Der har været forespørgsler om tilstanden af de store popler der står ved legepladsen og gartneren har tilset dem. Der har desværre igen været en del affald ved legepladsen samt et tilfælde af hærværk på et hegn der støder op til stien. Desværre har vi haft et stigende antal indbrud i vores kvarter. Der har været observeret mulige tyve gående i området med rygsæk, der har desuden været en anholdelse af tyve på Ullerødvej.

Efter initiativ af et af vores medlemmer er der ved at blive etableret skilte med nabohjælp på vejene. Mere information tilkommer på general forsamlingen, der er ligeledes vedlagt en brochure angående dette i indkaldelsen.

**Henstilling**

Vi vil gerne - igen - henstille til at vi alle overholder vores vedtægter og ikke parkerer biler, trailere o.l. på og ved Grundtvigsvej eller på indstiksvejene udenfor p-områderne. Det besværliggører ikke blot gartnerens arbejde, men kan være dybt problematisk ved bl.a. udrykninger med manglende tilkørsels og oversigtsforhold.

**Legepladsen**

Udover hærværket er vores legeplads i god stand og bliver flittigt brugt. Udgifterne til vedligeholdelsen af den ligger indenfor det budgetterede.

Venlig hilsen Bestyrelsen